ଉଦ୍ଦେଶ୍ୟମୂଳକ ଋଣ ଖିଲାପକାରୀଙ୍କୁ ଝଟ୍କା , ଫଟୋ ସହ ପ୍ରକାଶ ପାଇବ ଅନ୍ୟାନ୍ୟ ବିବରଣୀ\nନୂଆଦିଲ୍ଲୀ,୧୩-୩(ପି.ଟି.) ଉଦ୍ଦେଶ୍ୟମୂଳକ ଋଣ ଖିଲାପକାରୀଙ୍କ ପାଇଁ ସରକାର କଡା ଆଭିମୁଖ୍ୟ ପ୍ରକାଶ କରିଛନ୍ତି। ଏଭଳି ବ୍ୟକ୍ତିବିଶେଷଙ୍କ ନାମକୁ ସର୍ବସମ୍ମୁଖରେ ପ୍ରକାଶ କରିବା ପାଇଁ ସରକାର ବ୍ୟାଙ୍କଗୁଡିକୁ ନିର୍ଦ୍ଦେଶ ଦେଇଛନ୍ତି। 'ନେମ୍ ଆଣ୍ଡ୍ ସେମ୍' ଉପାୟ ଆପଣାଇ ଏମାନଙ୍କ ଫଟୋ ଏବଂ ଅନ୍ୟାନ୍ୟ ବିବରଣୀକୁ ଖବରକାଗଜରେ ପ୍ରକାଶ କରିବାକୁ ନିର୍ଦ୍ଦେଶ ଜାରି ହୋଇଛି।\nଉଦ୍ଦେଶ୍ୟମୂଳକ ଋଣ ଖିଲାପକାରୀଙ୍କୁ ଝଟ୍କା , ଫଟୋ ସହ ପ୍ରକାଶ ପାଇବ ଅନ୍ୟାନ୍ୟ ବିବରଣୀ\t March 13th, 22:54 PM March 13th, 22:54 PM\nନୂଆଦିଲ୍ଲୀ,୧୩-୩(ପି.ଟି.) ଉଦ୍ଦେଶ୍ୟମୂଳକ ଋଣ ଖିଲାପକାରୀଙ୍କ ପାଇଁ ସରକାର କଡା ଆଭିମୁଖ୍ୟ ପ୍ରକାଶ କରିଛନ୍ତି। ଏଭଳି ବ୍ୟକ୍ତିବିଶେଷଙ୍କ ନାମକୁ ସର୍ବସମ୍ମୁଖରେ ପ୍ରକାଶ କରିବା ପାଇଁ ସରକାର ବ୍ୟାଙ୍କଗୁଡିକୁ ନିର୍ଦ୍ଦେଶ ଦେଇଛନ୍ତି। 'ନେମ୍ ଆଣ୍ଡ୍ ସେମ୍' ଉପାୟ ଆପଣାଇ ଏମାନଙ୍କ ଫଟୋ ଏବଂ ଅନ୍ୟାନ୍ୟ ବିବରଣୀକୁ ଖବରକାଗଜରେ ପ୍ରକାଶ କରିବାକୁ ନିର୍ଦ୍ଦେଶ ଜାରି ହୋଇଛି। ସମସ୍ତ ରାଷ୍ଟ୍ରାୟତ୍ତ ବ୍ୟାଙ୍କଗୁଡିକୁ ଅର୍ଥ ମନ୍ତ୍ରଣାଳୟ ପକ୍ଷରୁ ଚିଠି ମାଧ୍ୟମରେ ଏହା ଜଣାଇ ଦିଆଯାଇଛି। ଏଭଳି ଋଣ ଖିଲାପକାରୀଙ୍କ ଫଟୋ ପ୍ରକାଶ କରିବା ପାଇଁ ବୋର୍ଡଠାରୁ ଅନୁମତି ନେବା ପାଇଁ ବ୍ୟାଙ୍କଗୁଡିକୁ ନିର୍ଦ୍ଦେଶ ଦିଆଯାଇଛି। ସୂଚନାଯୋଗ୍ୟ, ୨୦୧୭ ଡିସେମ୍ବର ଶେଷ ସୁଦ୍ଧା ଏଭଳି ଋଣ ଖିଲାପକାରୀଙ୍କ ସଂଖ୍ୟା ୯,୦୪୩କୁ ବୃଦ୍ଧି ପାଇଛି। ଋଣ ପରିଶୋଧ କ୍ଷମତା ଥାଇ ମଧ୍ୟ ଏମାନେ ରାଷ୍ଟ୍ରାୟତ୍ତ ବ୍ୟାଙ୍କଗୁଡିକୁ କୋଟି କୋଟି ଟଙ୍କା ଠକିଥିବା ଅର୍ଥ ରାଷ୍ଟ୍ରମନ୍ତ୍ରୀ ଶିବ ପ୍ରତାବ ଶୁକ୍ଳା ଲୋକସଭାରେ ଲିଖିତ ଆକାରରେ ଜଣାଇଛନ୍ତି। ଏମାନେ ବ୍ୟାଙ୍କଗୁଡିକୁ ମିଳିତ ଭାବେ ୧,୧୦,୦୫୦ କୋଟି ଟଙ୍କା ଠକିଥିବା ସେ ସୂଚନା ଦେଇଛନ୍ତି। ଏଭଳି ଋଣ ଖିଲାପକାରୀଙ୍କ ଉପରେ କାର୍ଯ୍ୟାନୁଷ୍ଠାନ ନେବା ପୂର୍ବକ ଗତ ସପ୍ତାହରେ ସରକାର ବ୍ୟାଙ୍କଗୁଡିକୁ ୫୦ କୋଟି ଟଙ୍କା ତଥା ତଦ୍ଦୁର୍ଦ୍ଧ୍ୱ ଋଣ ନେଉଥିବା ଋଣକର୍ତ୍ତାଙ୍କ ପାସ୍ପୋର୍ଟ ବିବରଣୀ ସଂଗ୍ରହ କରିବା ପାଇଁ ନିର୍ଦ୍ଦେଶ ଦେଇଛନ୍ତି। ପାସ୍ପୋର୍ଟ ବିବରଣୀ ରହିଲେ ଏମାନଙ୍କ ବିରୋଧରେ ତୁରନ୍ତ କାର୍ଯ୍ୟାନୁଷ୍ଠାନ ନିଆଯାଇପାରିବ। ଏମାନେ ନୀରବ ମୋଦି ଏବଂ ମେହୁଲ ଚୋକ୍ସୀଙ୍କ ଭଳି ସହଜରେ ଫେରାର ହୋଇପାରିବେ ନାହିଁ ବୋଲି ଆର୍ଥିକ ସେବା ସଚିବ ରାଜୀବ କୁମାର ପ୍ରକାଶ କରିଛନ୍ତି।
